Letter from Euempolos to Zenon
Material: papyrus
Place: Arsinoites
Categories: Brief (geschäftlich)
Euempolos an Zenon
Landwirtschaft
Anbau
Knoblauch
Sorten
Εὐέμπολος Ζήνωνι χαίρειν. ἔγραψάς μοι τὰ σκόρδα τὰ ἐπὶ τῆς πέτρας ἀρεστά σοι εἶναι, 
εἰ δὲ καὶ τὰ παρʼ ἐμοί ἐστι τοιαῦτα, ἵνα ὑπάρχηι εἰς τὰς ἀποστολάς. τὰ μὲν οὖν παρʼ ἐμοὶ ὄψιμα 
ὄντα ὑπάρξει εἰς φυτείαν. τὴν γὰρ γῆν συντάξαντός σου τότε δοῦναί μοι Ἡρακλείδην, 
συνέταξεν Ἁρμοδίωι, αὐτὸς δέ σοι συνκατέπλευσεν, Ἁρμόδιος δὲ Χαιριγένει. παρέλκων 
οὖν καὶ οὐκ ἀποδιδοὺς τὴν γῆν κατὰ καιρὸν τὴν φυτείαν ὄψιμον ἐπόησεν. ἔγραψας δὲ 
Θεοπόμπωι τὰ ἡμίση σοι Τλωικὰ ἀποστεῖλαι, τὰ δὲ ἡμίση Ὀασιτικά. οὐκ ἐφυτεύθη οὖν 
ἐπὶ τῆς πέτρας Ὀασιτικά· ἀλλʼ ὅσα ποτὲ ὕπηρχεν ἐν ταμιείωι, ἦν δʼ ὀλίγα, ἐγὼ αὐτὰ ἐφύ
τευσα, ἃ οὐκ ἦν ἄξια ἀποστολῆς. οὐ μὴν ἀλλὰ καὶ ταῦτα καὶ τὰ λοιπὰ τὰ ἁδρότατα αὐτῶν 
καὶ τὰ δεύτερα κατὲ γένος δεσμεύσας συνθήσω, ἵνα παρεγονόμενος ὡς ἂν βούληι 
ἔχηις αὐτοῖς χρᾶσθαι. ἔρρωσο.  κε Παχὼνς β.
λϛ, Παχὼνς ϛ.  Ζήνωνι 
Εὐέμπολος σκόρδων.